bavarian-nlp/barwiki-20250901 huggingface dataset:
Katrín Jakobsdóttir

Katrín Jakobsdóttir ([]; * 1. Februar 1976 in Reykjavík) is a isländische Politikerin (Links-Grüne Bewegung) und seitn Novemba 2017 de Premierministerin von Island. Sie is vom Feba 2009 bis Mai 2013 de Ministarin fia Büüdung, Wissnschoft und Kuitua gwesn. Seitn Feba 2013 is de Vuasitzade von da Links-Greanan Bewegung. 
Lem.
De Katrín Jakobsdóttir hod 1999 ihr Studium von da isländischn und da franzesischn Sproch og'schlossn. 2004 hoz an da Universität Island in Master of Arts in da Isländischn Litaratua kiragt, fiara Oaweit iwa populärn isländischn Kriminäuautor Arnaldur Indriðason.
Seit 2007 g'heaz fian Woikraas Reykjavík-Nord in isländischn Parlament au. Am 1. Feba 2009 is Ministarin fia Büüdung, Wissnschoft und Kuitua g'wuan und aa Ministarin fia nordische Z'sammanoaweit in da Regiarung Jóhanna Sigurðardóttir I. Sie is noch die Woihn im Aprüü 2009 ois Mitglied von da Regiarung Jóhanna Sigurðardóttir II im Aumt bliem. Ihr Nochfoiga ois Büüdungsminista is seitn 23. Mai 2013 da Illugi Gunnarsson im Kabinett Sigmundur Davíð Gunnlaugsson.
Von 2002 bis 2003 is sie de Vuasitzende von de "Jungen Links-Grünen" gwesn und von 2003 bis 2013 de stöövatretende Parteivuasitzende. Seit 2013 hoz aa in Pateivuasitz.
Noch da Parlamentswahl in Island 2017 woa de Links-Grüne Bewegung mit fost 17 Perzent von de Stimman de zweitstärkste Kroft. Wäu de stimmanstärkste Unabhängigkeitspartei kaan Partna fia Koalitionsvahaundlungan g'fundn hod, hod de Katrín Jakobsdóttir in Auftrag zua Regierungsbüüdung kriagt. In aan Regierungsbündnis mit da Unabhängigkeitspartei und da Fortschrittspartei is sie Premierministarin vom Kabinett Katrín Jakobsdóttir gwuan.
Famüliäres und Persenliches.
Da Voda von da Katrín Jakobsdóttirs, da Jakob Ármannsson, woara Banker und a Lehra. Ihr Muada, de Psychologin Signý Thoroddsen, is de Tochta vom Althing-Abgeordnetn Sigurður S. Thoroddsen. De Katrin Jakobsdóttir is vaheirod und hod drei Kinda, olles Buam.
Fabrezan

Fabrezan is a Gmoa mid Eihwohna (Stond: ) in Frankreich und liegd im Département Aude, in da Region Okzitanien. Fabrezan ist Teil des Gemeindeverbandes Communauté de communes Région Lézignanaise, Corbières et Minervois. Da Ort liegd om Zsammfluss vo Orbieu und Nielle. Da Schriftstella und Eafinda Charles Cros is do im Joar 1842geboan worn.
De Eihwohna vo da Gmoa hoaßn: "Fabrezanais".
A Tei vo da landwiatschoftlichn Fläch diend'm Weinbau und de Weinbeage lieng innahoib vo da gschizdn Heakunftsbezeichnung Corbières.
Josko Arena

De Josko Arena, bis Juni 2018 d Keine Sorgen Arena, dodavua s Fill Metallbau Stadion u d HomeLife-Arena, is a östareichischs Fuaßboistadion im obaöstareichischn Riad im Innkroas. Seit seina Effnung 2003 is s de neia Hoamstätt vom Bundesligisdn SV Ried und aa im voiständing Bsiz vom Vaoan. Da Namenssponsor is seit Juni 2018 da Fenster- und Türenproduzent Josko, der wos in Kopfing im Innkreis ansässig is.
De Josko Arena is afm Areoi vo da "Rieder Messe" baut worn und biadd 7680 Zuaschauan an Plotz. Se hod dodamid s "Rieder Stadion" ois wia a Hoamstadion vom SV Ried oglest, es wo nua iwa uma 1100 Sitzpläz vafiagd. As "Rieder Stadion" wead owa weida nu fia Leichtathletikwettbeweab u Trainings vom SV Ried gnuzd.
De Zuaschauaräng vo da "Josko Arena" san voikumma iwadocht u s is a raans Fuaßboistadion. As moant, dass s koa Rennstreckn ums Spuifejd umma gibd u d Zuaschaua direk nem om Spuifejd sizn oda stenga. Doduach wead a bessare Atmosphär garandiad wia in an weidlafting Areoi. As Stadion hod an V.I.P.-Bereich, da wo 2013 af 500 Sizplätz ausbaud worn is und jeza mehra wia zwoa Preiskategorien u Presseoabatsplätz mid Glosfasa-Internetoschluss hod. Af da Westtribina, de wo se hinta oam vo de zwoa Tor findd un a Stehploztribina is, san de Fanklubb vom "SV Ried" vatredn. Da Ausweatssektor, dea wo an Ploz fia uma 770 Zuaschaua schafft, hod aa Stehplätz.
Im Summa 2013 hod de Arena a Rosnhoazung kriagt, im Summa 2015 is s Fluatliacht af 1200 Lux vastiakd worn.
União das Freguesias de Tamengos, Aguim e Óis do Bairro

União das Freguesias de Tamengos, Aguim e Óis do Bairro (kuaz: Tamengos, Aguim e Óis do Bairro) is a Gmoa (Frequesia) vom portugiesischn Landkroas (Concelho) vo Anadia.
De Gmoa is om 29. Septemba 2013 im Zug vo da administrativn Neioadnung in Portugal ausm Zaammschluss vo de Gmoan: Tamengos, Aguim und Óis do Bairro entstondn. Sitz is Tamengos worn.
Af ana Fläch vo 17,4 km² hom 3264 Eihwohna glebd (Stond: 30. Juni 2011).
Malesco

Malesco ist a Gmoa mid Eihwohna (Stond: ) in da italienischn Provinz Verbano-Cusio-Ossola (VB), Region Piemont. Malesco liegd im Valle Vigezzo, unweid vo da Grenz zum Schweiza Kanton Tessin, wo's Toi Centovalli gnennd wead.
Nochboagmoan san: Cossogno, Craveggia, Cursolo-Orasso, Re, Santa Maria Maggiore, Trontano und Villette.
As Gmoagebiet umfossd a Fläch vo 43 km².
Haptsengswiadigkeit is da Drochnbrunna nem da Kiach. Ea zoagd'n großn, oan Stoa hochklettandn Drochn.
Valle Vigezzo

As Valle Vigezzo oda Val Vigezzo (italienisch), Lombardisch: Val Vigezz, Boarisch: Vigezzotoi, dt.: Vigezzotal) is's Toi vom Fluss Melezzo Occidentale in da italienischn Provinz Verbano-Cusio-Ossola (VB), Region Piemont. Da Melezzo Orientale entspringd a weng noadestli vom Melezzo Occidentale und fliassd ofängli parallej zu lezdam noch Sidn. Im Hochtoi vo Santa Maria Magiore wendn se de zwoa Gebiagsbäch in entgenggsezde Richtunga. Da Melezzo Orientale fliassd noch Ostn in de Schweiz, wo sei Toi Centovalli und ea sejbsd Melezza hoassd. 
Im Valle Vigezzo liegd estli vo Santa Maria Magiore (om Melezzo Orientale) da bekonnde Woijfoahtsort Re.
As Valle Vigezzo wead vo da Società subalpina di imprese ferroviarie (SSIF) Società subalpina di imprese ferroviarie, de ois Centovalliboh weida bis nch Locarno foahd, duachfoahn.
Melezza

De Melézza is a 40 km longa Fluss, dea neadli vo Santa Maria Maggiore im italienischn Valle Vigezzo ois "Melézzo Orientale" (estlicha Melézzo) entspringd. In Santa Maria Maggiore wendd se da Fluss noch Ostn und fliassd kuaz donoch hinta Olgia, wo ea af om kuazn Obschnitt de Stootsgrenz buidd, in de Schweiz, wo a zua "Melézza" wedd, duachs Centovalli im Kanton Tessin fliassd und bei Ponte Brolla in de Maggia mindd. Iah Haptzuafluss is da Isòrno, dea bei Intragna in de Melézza mindd.
Ba Palagnedra is de Melézza zum Lago di Palagnedra agstaud. Da Staudomm is 1952 featiggstejd worn und is 72 m hoch. In da Näh vo Intragna fliassn da Isòrno und de Melézza zamm.
A weng westli vom Melézzo Orientale entspringd a Fluss mid gleichn Nama: da "Melézzo Occidentale" (westlicha Melézzo). Diesa fliaßd emfois fängli noch Sidn, wendd se bam Ort Druogno a weng westli vo Santa Maria Maggiore noch Westen und mindd ba Domodossola in an Toce.
Schiachn

D Schiachn (dt. "Hässlichkeit", engl. "ugliness") is a Weatung iwa an Mensch, a Viech, an Zuastand oda a Soch, de wo mid an schlachtn Gfui vabundn is.
Baspuisweis ko a Mo schiach sei, a Froosch, s Weeda oda a Auto.
S Gengdoal vo da Schiachn is d Schee.
Woatheakunft.
S Woat schiach kimmt vom Middlboarischn: "schiech" und is mid "schei" (dt. "scheu", engl. "shy" = ondan ausn Weg geh, Kontakt vameidn), "scheichn" (vajaukn, davojogn), "scheissli" und "schief" vawandt.
Evolutionära Sinn und Zweck.
Entstondn is unsa Gspia fia Schee und Schiach duach en evolutionäan Voadoal ba da Partnawoi. Schiach is wos, wo net an gfuidn idealn Duachschnitt entspricht. Ba da Partnawoi ko des a Gfoar bedeitn: da Schiache (Schiefe, Scheie) hod an Gendefekt oda ea is kronk und schwoch - jednfois "Finga wegga" mid dem stimmt wos net. Da Gendefekt oda d Kronkad ko an d Kindln vaeabt wean oda Se oda Ea san net imstond fian Nochwux guad z soagn.
D Schiachn hod in bestimmtn Situationa aa a Attraktion. S Schiache ko intressant sei, wei ma jo neigiari san. Mia grusln uns ob und zua aa gonz gean: Vom Gruslfuim bis zua d boarischn Schiachperchtn.
S schiache Wusal

S schiache Wusal (dt. "Das hässliche Entlein", engl. "The Ugly Duckling", denisch: "Den grimme Ælling") is a Kunstmärchn vom denischn Schriftsteja Hans Christian Andersen. Es is anno 1843 vaeffentlicht woarn.
D Gschicht.
A Antn briadt segs Wusal aus. Nua ban siebtn Oa dauats a bissl länga bis a Wusal aussaschlupft. Es is grau und schiach und aa grässa wia d ondan. Es wead desweng ibaroi nua ausglocht und vaspodt. Do dengt sa si: "I muass obhaun" und rennt davo. Es vasteckt si im Schuif und is vo oin valossn. Da Winta is saukoid woarn. S Wusal hod dauand schwimma miassn, domids Wossa net zuagfroarn is. Oba s Wossalooch is imma kloana woarn, des Eis imma stärka und s Wusal imma schwächa und schwächa, bis s festgfroarn woar. Zum Glick is nacha a Baua kema und hods ausn Eis aussaghockt. Dea hods hoamgnumma und eihgspiat. Des hod eam oba aa net gfoin und es is wieda davoglaffa. Da Winta woar fias Wusal hoart, so hoart, doss mas goar net vazäin wui. Oba irgendwonn is do s Fruahjoar kema. Do woars Wusal grouss gmua, doss fliang hod kina. Es is iban Goartn gflong, wo d Äpfebaam und da Flieda bliaht und Sun glocht hod. Do hods d Schwana im Wossa gseng, wo so schee woarn und woit z eana fliang. Do is za eana hiigflong und hod si dengt: "De wean mi umbringa, wei i so schiach bi, oba vo mia aus stiab i hoid." Oba wias ibas Wossa fliagt, na siechts ia Spiaglbuid und siecht, dass sejm a Schwan woarn is. Na gfreit sa si wia a Schneekinigin und ois is in Budan. Und d Leit hom gsogt, doss hiaz a neia Schwan ans Wossa kema waa und s waa da scheenste vo oin!
Interpretation.
Es is d Gschicht vo am Aussnseita, wo ausgstessn wead und olle Phasn vo Depression duachlafft. Bis a a Gruppn findt, wo ra akzeptiat wead und meakt, dass a mehra draf hod ois wia vui ondane.
Fuim uns Musical.
Bekonnta wia s Original-Märchn vom Andersen sejm is heit oft da kuaze Animationsfuim vo d Disney Studios "The Ugly Duckling" vom Jack Cutting ausm Joar 1939.
Anno 2004 is a Musical mitm Inhoit vom Märchn in San Diego uaafgfiaht woarn: "Lucky Duck". S Buach is vom Bill Russel, d Musi vom Henry Krieger.
Norbert Hofer

Da Norbert Hofer; boarisch Norbert Hofa (* 2. Meaz 1971 in Vorau, in da Steiamoak) is a ehemoliga FPÖ-Kandidat fiat östareichische Presidentschoft und woa aa zeitweulig da Vakersminister fu da Ost-Oipmrepublik. Bis 2021 woa ar aa da Obbmau vo da FPÖ.
Verena Kicker

De Verena Kicker (* 26. Mai in Födboch, Steiamoark) is a östareichische Radiomoderatorin.
Lem.
De Verena Kicker is in Födboch ins Gymnasium gaunga. Noch da Matura hod de Verena in Graz studiad. 2014 is de Verena Kicker noch Wean iwasidlt.
Radio unn Feanseng.
Iare easchdn beruaflichn Eafoarungan hods in Graz bei Steiermark 1 und Radio Soundportal gsommit.
Antenne Steiermark.
Seit 1. Oktower 2020 oawads bei Antenne Steiermark und moderiat "Kicker@work".
Ö3.
Seit Aprü 2014 hods bei Ö3 goawad und seitdem vaschiedane Sendungan moderiat:
2014 bis 2018.
Und maunchmoi
&lt;br&gt;
ORF2.
Seit 1. Septemba 2019 is de Verena Kicker oftmois in da Sendung "Mobilitas - alles, was uns bewegt" (Sonndog 17:05 - 17:35) zua hearn.
Eventmoderation.
De Verena Kicker is aa ois Eventmoderatorin tätig. Sie moderiat vaschiedane Vaanstoidunga oaganisiad vo da "Abteilung für Wirtschafts- und Tourismusentwicklung der Stadt Graz" oda da "Wirtschaftskammer Steiermark". Beischbui san "FrauenWIRTSCHAFT, Was macht den Unterschied?" am 18. Septemba 2018, "Femcon" am 5. Juni 2019 und "FrauenWIRTSCHAFT – Wohin wird sie FÜHREN?" am 10. Oktoba 2019.
Spoat.
De Verena Kicker is seit Jenna 2019 a Dipl. Fitnesstrainerin. Sie drainiad des Schwimma, 
des Radrennfahrn, den Longstrecknlaff und des Krofttraining.
Kuituarölles und soziales Engagement.
De Verena Kicker engagiad si vuifältig. Beischbui san kuituarölle Projekte vo da "Intro Graz Spection", z. B. den "Urbanen Kunstpiloten" im Graza Stodbeziak Puntigam und soziale Projekte z. B. bei da "Initiative gegen Vandalismus" oda de "Charity-Aktion Schnipp-Schnapp-HAARE AB".
Lord Lieutenant

Lord Lieutenant [], dt. aa: Lordleutnant, is da Titl vo de peasenlichn Representandn vom britischn Monarchn in de Vawoitungseihheitn vom Vaoanigtn Kinireich. Zu iahn Haptafgom zähjd de feamliche Begriaßung vo om Midglied vo da keniglichn Famij, wenn diese iah Gebiet bsuachn.
Friaha hod zu jeda vo de traditionejn Grofschoftn a Lord Lieutenant ghead. In England und Wales weads Gebiet, wos oam Lord Lieutenant zuageoadnd is, ois zeremonieje Grofschoft ("ceremonial county") bezeichnd. In Schottland hoassns "lieutenancy areas".
In Irland woa da Lord Lieutenant of Ireland da Chef vo da britischn Vawoitung, bis 1922 da Irish Free State ausgruafa worn is, dea im heiting Irland gmindd is.
Deputy Lieutenant (DL) is de britische Amtsbezeichnung fia oan Untagemna vo om Lord Lieutenant.
Solrød Kommune

De Solrød Kommune is a dänische Kommune on da Køge Bugt neadli vo Køge in da Region Sjælland. Se is sowoih duach de Autoboh ois aa duach de S-Boh mid Kopenhagen vabundn und hod se bsondas in de 1970a entwickld. Ortstei san: Solrød Strand und Jersie Strand on da Gstod sowia's eingndliche Solrød und Jersie im Landesinnan. De Kommune eastreckd se iwa  km² und hod Eihwohna (Stond: ).
Ortschoftn in da Kommune.
Afm Gmoagebiet lieng de foingdn Ortschoftn mid iwa 200 Eihwohna
Oberlin, Ohio

Oberlin is a kloane Stod im Lorain County vom US-Bundesstoot Ohio, uma 65 km sidwestli vo Cleveland. Se hod ba ana Voikszeihjung 2010 8286 Eihwohna ghod. De Siedlung is, wia's doatige gleichnamige Oberlin College 1833 vo zwoa presbyterianischn Geistlichn grindd worn und nochm im Elsass sozialrefoamarisch täting Pastor Johann Friedrich Oberlin bnennd.
Nem om College gibds no oan weidan wichting Oabeageba, de Federal Aviation Administration, de do a bedeidndes Flugsicharungszentrum bedreibd, dessn Luftiwawochung bis noch Kanada reichd.
Stodobahapt is a Obastoddirektoa, dea vo om siemkäpfing, olle zwoa Joar ne gwäihdn Gmoarod untastizd wead.
Af Numma 207 vo da "East College Street" bfindd se's historische John Mercer Langston House.
Maina (Magdala)

Maina is a Ortstei vo da Stod Magdala im Landkroas Weimarer Land in Thüringen.
Geografie.
As Deafal Maina liegd sidli vo da Bundesautoboh 4 zwischn Weimar und Jena. De Gemarkung vom Ort liegd om Rond vom Magdalaer Grom und gehd Richtung Mechelroda zum kargn Bodn vo da Saale-Ilm-Koichstoaplottn iwa. De vakeahsmäßige Obindung on de Ferne is mid da nohn Óschlussstej vo da Bundesautoboh 4 bei Magdala gem.
Gschicht.
Scho om 28. Oktoba 1285 woa de uakundliche Easchdteawähnung vom Dorf.
Seneca Falls, Village, New York

Seneca Falls is a Stodtei vom gleichnaming Ort Seneca Falls im Seneca County (US-Bundesstoot New York).
Gschicht.
Im Joar 1848 is duat unta Fedafiahrung vo da Fraunrechtlarin Elizabeth Cady Stanton, de duat mid iahm Ehemo Henry Stanton glebd hod, und iahra Freindin Lucretia Mott ba om Fraunrechtskongress de "Women’s Right Convention" (jezd bekonnd ois Seneca Falls Convention) vafossd worn. Da Kongress und sei Obschlusseaklearung gejtn ois Gebuatsstund vo da organisiadn US-amerikanischn Fraunbewegung.
Aktuejs.
Ba da Voikszähjung 2010 san 6681 Eihwohna zähjd worn.
Budskiah

Budskiah oda Butzkiah, estr. Bogal ("Bockerl"), san de Zapfa vo de Feichtn und de Föhran. De san frejer oft zum Einhoazen hergnumma wordn, meistns im Summa als Kochhoiz. De Heislleit und de kloan Bauern ham im Hoiz drausd Budskiah gsammlt, de groaßn Bauern ham gnua Feiahoiz ghabt, so dass de ne braucht ham.
Blue Ridge Mountains

 
De Blue Ridge Mountains san a Gebiagszug im Ostn vo de USA. Se san a Tei vo de Appalachen. Da za iahna ghearige Mount Mitchell is mid ana Häh vo 2037 m (6684 Fuß) de häxde Eahebung vo Noadamerika estli van Mississippi.
Af de Blue Ridge Mountains valaffd da "Blue Ridge Parkway". Da Parkway fiahd in weidn Teijn entlong vo de Beagkämm und is weahnd da "Great Depression" ob 1935 im Rohma van "New Deals" vo Bundes- und Stootsbeheadn unta Midoabat vo da Works Progress Administration und van Civilian Conservation Corps eabaud worn.
In John Denvers Liad: "Take Me Home, Country Roads" (1971) wean de "Blue Ridge Mountains" eawehnd (obglei se's Liad voa oim af West Virginia beziagd, wos vo diesm Gebiagszug kaum beriahd wead). Z'dem spuid in dera Gengd de Feansehserie: "De Waltons".
Fedafiahrungsstonga

De Fedafiahrung is Bstondtei vo de Vaschlusssysteme vo Pistoin. De Fedafiahrungsstonga (dt.: Federführungsstange) is a präzisionsvabessande Weitaentwicklung vo da Fedafiahrung.
De Fedafiahrung sejbst diand da Posizionsfixiarung owahoib oda untahoib vom Lauf (konstrukzionsbedingd). De Fedafiahrungsstinga vahindad dwira naus de unkontrojiade axioe Vafoamung vo da Vaschlussfeda in da Kompressionsphasn und somid gegemfois aftretandn Druck geng on Lauf bei Systemen mid obkippndn Laifn, z. B. Browning-System, wos zu ana vabessadn Präzision duach Wiedahoiboakeit vo de Schussvoaraussezunga innahoib vom Vaschlusssystem vo da Woffn fiahd.
Kompakd afbaude Vaschlusssysteme vo Pistoin vazichdn gonz af Fedafiahrunga, indem se'n Lauf duach de Vaschlussfeda fiahn, z. B. Walther PP und PPK.
Renfrewshire

Renfrewshire (gälisch: Siorrachd Rinn Friù) is oane vo 32 Council Areas in Schottland. Se grenzd on: North Ayrshire, East Renfrewshire, Glasgow, Inverclyde und West Dunbartonshire.
Da vo 1975 bis 1996 bstähnde District Renfrew woa a weng gressa ois da heitige Vawoitungsbeziak Renfrewshire und hod zuasäzli de Städt: Barrhead, Neilston und Uplawmoor umfossd, de heit za East Renfrewshire ghean.
De tradizioneje Grofschoft Renfrewshire woa bedeitnd gressa und hod Gebiete umfossd, de heit in Inverclyde und East Renfrewshire lieng. Weahnd da 1920a san oanige Ortschoftn im tradizionejn Renfrewshire vo Glasgow eihgmoandd worn. Renfrewshire in de tradizionejn Grenzn is heit no oane vo de Lieutenancy Areas vo Schottland.
Rio Cabrão

Rio Cabrão is a Oat und a ehemolige Gmoa (Freguesia) im noadportugiesischn Kroas Arcos de Valdevez. In da Gmoa hom 135 Eihwohna glebd (Stond: 30. Juni 2011).
Om 29. Septemba 2013 san de Gmoana Rio Cabrão und Madalena de Jolda zua neien Gmoa União das Freguesias de Jolda (Madalena) e Rio Cabrão zammgfossd worn.
Lipence

Lipence (dt.: Lipenetz) is a Stodtei und a Katastralgmoa om sidwestlichn Rond vo da tschechischn Haptstod Prag.
Log.
Lipence liega om rechdn Ufa vo da Berounka, de do's Praga Stodgebiet vo dea om linkn Ufa liengdn Voastod Černošice obgrenzd. Im Sidn grenzd Lipence on de Gmoa Jíloviště. Nochboastodtei san: Zbraslav im Ostan und Radotín im Noadn.
Gschicht.
Lipence woa uaspringli a Bsiz vom Klosta Ostrov. De easchde schrifdliche Eawähnung stommd ausm Joar 1268, ois da Ort scho in an Bsiz vom Praga Bischof iwagonga woa. 1292 hod Kini Wenzel II. as Land'm nei grinddn Klosta Zbraslav gschenkd. 1974 is Lipence noch Prag eihgmoand worn.
Donington on Bain

Donington on Bain is a Doaf in da britischn Grofschoft Lincolnshire im Distrikt East Lindsey.
Es liegd uma 10 Kilometa sidwestli vo Louth und uma 10 Kilometa neadli vo da Stod Horncastle in de Lincolnshire Wolds, af da Ostseitn vom Fluss Bain. In da Näh vo Donington on Bain hod se bis 1996 de Radarstazion Stenigot vo da britischn Luftwoffn befundn. Aussadem stähd af'm Gebiet vo da Gmoa Donington on Bain as hexde Bauweak im EU-Raum, da Senda Belmont.
Da Bohhof Donington on Bain is mid da Bohstreckn Louth–Bardney stuiglegd.
Wenfeng

Da Stodbeziak Wenfeng () is a Stodbeziak in da kinäsischn Provinz Henan. Ea ghead zum Vawoitungsgebiet vo da kroasfrein Stod Anyang im Noadn vo da Provinz. Da Stodbeziak hod a Fläch vo 179 Quadratkilometa und zejd 340.000 Eihwohna (2002).
Administrative Gliedarung.
Af Gmoanaebene sezd se da Stodbeziak aus zwejf Stroßnviadl, ana Großgmoa und ana Gmoa zamm.
Rajon Iwanawa

Da Rajon Iwanawa (weißrussisch ; russisch ) is a Vawoitungseihheit im middlan Sidn vo da Breszkaja Woblasz in Weißrussland. De Fläch vom Rajon betrogd 1550 km² oda 6 % vo da Gsomtfläch vo da Woblasz. De Vawoitungseihheit umfossd 102 Ortschoftn und is in 15 Selsawets gliedad. As administrative Zentrum vom Rajon is de Stod Iwanawa.
Geografie.
Da Rajon Iwanawa liegd im middlan Sidn vo da Breszkaja Woblasz. De Nochboarajone in da Breszkaja Woblasz san: im Noadn Bjarosa und Iwazewitschy, im Ostn Pinsk und im Westn Drahitschyn. Im Sidn grenzd da Rajon Iwanawa on an Rajon Ljubeschiw vo da ukrainischn Oblast Wolhynien.
De gressdn Fliss san: Jaselda und Pina.
Rajon Pinsk

Da Rajon Pinsk (weißrussisch ; russisch ) is a Vawoitungseihheit im middlan Sidn vo da Breszkaja Woblasz in Weißrussland mid 55.462 Eihwohna. Da Rajon hod a Fläch vo 3200 km², umfossd 243 Ortschoftn und is in 1 Passawet und 24 Selsawets gliedad.
Geografie.
Da Rajon Pinsk liegd im Sidn vo da Breszkaja Woblasz. De Nochboarajone in da Breszkaja Woblasz san: im Noadn Iwazewitschy und Hanzawitschy, im Ostn Luninez, im Sidostn Stolin und im Westn Iwanawa.
Rajon Hanzawitschy

Da Rajon Hanzawitschy (weißrussisch ; russisch ) is a Vawoitungseihheit im Noadostn vo da Breszkaja Woblasz in Weißrussland. Da Rajon hod a Fläch vo 1710 km², umfossd 36 Ortschoftn und is in 8 Selsawets gliedad.
Ba Hanzawitschy bfindd se a Fruahwarnradar vo da russischn Streitkräfte.
Geografie.
Da Rajon Hanzawitschy liegd im Noadostn vo da Breszkaja Woblasz. De Nochbarrajone in da Breszkaja Woblasz san: im Sidostn Luninez, im Sidwestn Pinsk, im Westn Iwazewitschy und im Noadawestn Ljachawitschy.
Blau

Blau oda Blob (Westmiddlboarisch) is oane vo de drei klassischn Grundfoabm. Im Liachtspektrum ligts zwischn violett und grea.
Des Aug siecht blau, waun des Liacht a dominante Wöinläng vu uma 450 and 495 Nanometa hot.
Untasuachunga in Eiropa und USA haum zoagt, dass Blau de beliabtaste Foab vo oin Foabm is. Des güit fia Weiwa und Mauna. 
Noch Untasuachungan steht de Foab in Eiropa und Amerika fia Harmonie, Vatraun, Zuavasicht, Unendlichkeit, Distanz, Vuastölung und maunchsmoi fia Traua. Blau zöht zua de koidn Foabm.
Redewendung.
Es gibt aa de Redewendung "blau sa". De ma nutzt, wen oana oda mehrare bsuffa san.
Gsetzliche Eihheit

A gsetzliche Eihheit (dt.: gesetzliche Einheit) is a Moßeihheit, de im Rohma vo gsetzlichn Bstimmunga fia'n gschäftlichn und amtlichn Vakeah voagseng is.
Voagom iwa gsetzliche Eihheitn treffn insbsondare foingde Gsetze:
Congis-sur-Thérouanne

Congis-sur-Thérouanne is a franzesische Gmoa mid Eihwohna (Stond: ) im Département Seine-et-Marne in da Region Île-de-France. Se ghead zum Arrondissement Meaux und is Tei vom Kanton La Ferté-sous-Jouarre (bis 2015: Kanton Lizy-sur-Ourcq). De Eihwohna wean "Congissois" gnennd.
Geografie.
Congis-sur-Thérouanne liegd uma siem Kilometa noadestli vo Meaux und uma 50 Kilometa noadestli vo Paris om Fluss Thérouanne und om Canal de l’Ourcq. De Marne begrenzd de Gmoa im Sidn. Umgem wead Congis-sur-Thérouanne vo de Nochboagmoana: Trocy-en-Multien und Le Plessis-Placy im Noadn, Lizy-sur-Ourcq im Noadostn, Mary-sur-Marne im Ostn, Isles-les-Meldeuses im Sidn und Sidostn, Germigny-l’Évêque im Sidn und Sidwestn, Varreddes im Westn sowia Étrépilly im Noadwestn.
Oinsteig

Oinsteig (hochdeitsch: Allentsteig) is a Stodgmoa mid 1875 Eiwohna (Staund 1. Jänna 2017), de si im Beziak Zwedl in Niedaöstareich befindt. Bekaunnt is Oinsteig vor Oim durchn Truppnübungsploz Oinsteig.
Eadkundn.
Oinsteig befindt si im Woidviadl, des wos wiedarum in Niedaöstareich is. Vo da 71,41 Quadratkilometa große Flächn san 35,04% Woid.
Log.
D Gmoa liegt in da Mittn vom Woidviadl auf ana Seehechn vo 550 Meta. Zu da Bezirkshauptstodt sans 15 Kilometa Luftlinie, waun ma auf da Stroß foat sans owa 21 Kilometa. De Luftlinie zua Laundeshauptstodt St. Pödn is 60 Kilometa laung und de noch Wean 95 Kilometa.
Gliedarung.
D Stodgmoa besteht aus Oinsteig und 14 Katastralgmoana, davo san owa nurmehr 4 bewohnt.
De aundan san do gwen wo heite da Truppnübungsploz is und drum wohnt do kana mea:
Gschicht.
De ödastn Beweise, de ma vo Oinsteig ois Siedlung hod, san ausn Middloita. Do hot da Koal da Große Fraunkn ausiedln lossn. Des Gebiet um Oinsteig is vo de Babnberga aun de Kuenringa vaschenkt woan, de do daun a Buag und um 1430 des Schloss Oinsteig baut haum.
Da Oatsnaum kummt ausm illyrischn dujay (fia "rauschnd") und hod si im Lauf vo da Zeid üwa Tygia, Tigin und Thige zu Stige umgwaundlt. 1212 woa da Naum Adeloldstige und um 1700 woas daun scho Oinsteig (Allentsteig).
Ba Oinsteig is a a Teu vom Hitla seine Voafoahn hea. Damit seine Wuazln geheim bleim, is nochm Aunschluss vo Östareich auns Deitsche Reich a Teu vo da Gmoa umgsiedlt woan und da Truppnübungsploz is entstaundn.